
      NICOLAE ROBU
REFERAT

privind prelungirea termenului de locațiune a contractelor de închiriere 

având ca obiect spațiile cu destinația de locuință situate în Timișoara, str. Polonă nr.19
Prin HCLMT nr.57/2014 privind stabilirea ordinii de prioritate şi a modalitatii de repartizare a locuinţelor care vor fi proprietatea Municipiului Timişoara situate în str. Polonă nr.19 s-a aprobat ca închirierea acestor locuinţe să se facă pe o perioadă de un an de la data repartizării, cu posibilitatea prelungirii succesive a acestuia pe perioade de câte un an, la cererea scrisă a titularului de contract şi numai dacă acesta mai îndeplineşte condiţiile de acces la locuinţă, condiţii cuprinse la punctul A din Criteriile Cadru din ANEXA nr.1 de la prezenta hotărâre.
Având în vedere faptul că în luna iulie 2015 expiră termenul contractelor de închiriere încheiate pentru apartamentele din str. Polonă nr.19, propunem prelungirea acestuia pe un an, pentru chiriașii care îndeplinesc condițiile impuse de HCLMT nr.57/2014 și care și-au îndeplinit obligațiile contractuale pînă în prezent.
Astfel, propunem ca prelungirea contractelor încheiate pentru spațiile locative cu destinația de locuințe situate în str. Polonă nr.19, imobil aflat în proprietatea Municipiului Timișoara, să se facă prin act adițional.

